A y E s. 
l 77 
Quum Europam australem patriam faciat Linnaeus , quum nobis rariuscula 
sit, bis omnino mihi triginta annorum spatio obviam facta: quum Klein ius 
Stemm. Av. tab. 29. dicat Gedani Ao. it> 85 . iterumque 1756. visam esse, 
mirum utique in Borussia peculiare nomen habere. 
Volat noctu solitarius , clamore corvi , sed demissiore. Magnitudo quoque 
corvi. Integro anno apud nos manet. Esu plane non est. 
ARDEA MAJOR. 
Mandibula inferior pennato-carinata. Tarsorum scuta anteriora semicir- 
cularia, posteriora bifida. Occipitis pennae duae nigrae lineares cum aliis multis 
brevioribus. Aliae quoque lanceolato-lineares acutae in pectore. Etiam in 
dorso postice pennae barbis solutis, rhachi producta lineari, quum in cinerea 
sint ovatae , densae ; de qua differentia et Linnaeus tacet et Buffonius. Axillae 
nigrae ; alarum margo albus. Rostrum fere trium pollicum spatio denticula- 
tum , quale Buffonius" facit , p. 35 b. non reperio , sed vix pollicis longitudine, 
idque satis obscure. Neque duplicem sulcum reperio. 
Marem ardeae cinereae esse putat Buffonius VII. p. 357. Id mihi quoque 
Ao. 1786. asseveravit Vicecomes a Vilaine , qui Gandavii sedem habuit, certa 
se id scientia nosse. Esse apud se ardearium, ubi aves hae quasi alantur et 
foveantur pro magnatum venatu aucupario , mores avis notos esse , et peritos 
rerum scire hanc tanquam maritum feminae sociari. Et quod fidem fecit , est 
illud , quod quum lanceolatas humerorum pennas ostendissem , asseveraverit , 
se illas nose. 
Sed nunc persuadeor ipse quoque , cineream ardeam esse distinctam spe- 
ciem , ex quo vera ardeae majoris femina mihi allata est Ao. 7. medio Vin- 
demiali, (1798.) Femina utique, nam ovarium habuit. Statura eadem quae 
mari quem dudum habui. Iris sanguinea ; non memini qualis fuerit mari. Rostri 
mandibula superior et basis inferioris fuscae , quum in mare totum flavum sit. 
Ungues breviores obtusiores quam in mare. Vertex albus , sed frons magis cinerea, 
quae in majore vix aliquot cinereis pennis. (In cinerea jam in ipsa fronte pennae 
aliquot longiores erectiusculae cristae speciem formant.) Occiput cristatum qui- 
dem, sed duae longae lineares pennae, quas mas habet , desunt. Collum brevius 
quam mari , duobus pollicibus ; sesquipollice brevius quam in cinerea. Color 
colli cinereus, temporibus gulaque exceptis , quae omnia prorsus alba in mare. 
Maculae oblongae , nigrae in collo anteriore adsunt ut in mare, etiam lineares 
Y 
